**UGOVOR O POSLOVNOJ SARADNJI I PRUŽANJU USLUGA**

zaključen dana [datum] godine, u [grad] između:

**1.** [Naziv agencije]**,** ul. [adresa sedišta], opština [opština sedišta], MB [xxxxxxxx], PIB [xxxxxxxxx], čiji je zastupnik [vlasnik agencije] (u daljem tekstu: [xxx]);

i

**2. \_\_\_\_\_\_\_\_\_\_\_\_\_\_\_\_\_\_\_**, \_\_\_\_\_\_\_\_\_\_\_\_\_\_, mat. br. \_\_\_\_\_\_\_\_\_\_\_, JMBG \_\_\_\_\_\_\_\_\_\_\_\_\_\_\_\_\_ (u daljem tekstu: Pružalac usluga)

**UVODNE ODREDBE**

**Član 1.**

Ugovorne strane saglasno konstatuju da:

 1) je [xxx] agencija koja se bavi [delatnost i vrste usluge agencije];

 2) da se Pružalac usluga profesionalno bavi i poseduje potrebne veštine i iskustvo u pružanju usluga ­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

 3) imaju interes da ostvare trajnu saradnju na polju pružanja usluga iz prethodne tačke.

**Član 2.**

Definicije

Delatnost [xxx]: konkretna aktivnost koju [xxx] obavlja ili za koju postoje uslovi da [xxx] obavlja ili za čije obavljanje je [xxx] zainteresovan

Usluge: savetodavne, usluge, planiranja, razvoja, realizacije, promocije i druge usluge iz utvrđenih oblasti koje vrši Pružalac usluga na ugovorom predviđen način

Treća lica: Sva lica koja se pojave u postupku realizacije ovog Ugovora, a koja su značajna sa stanovišta ostvarenja predmeta ovog Ugovora

Projekat: Spisak poslovnih i tehničkih projekata za koje će Pružalac usluga pružati Usluge i ciljeva koji se moraju ostvariti u tim projektima, a koje određuje [xxx], odnosno njegovo ovlašćeno lice, na godišnjem nivou ili po potrebi za kraći period vremena, i o istima obaveštava Pružaoca usluga. Projekat čini sastavni deo ovog Ugovora.

Izveštaj: Predlozi ideja ili rešenja iz oblasti pružanja Usluga sa obrazloženjem o primenljivosti konkretne ideje/rešenja u delatnosti [xxx], kao i izveštaj o ralizaciji određenog projekta, koji se dostavljaju obavezno do 15. dana u mesecu za prethodni mesec ili odmah po nastupanju potrebe Pružaoca usluga ili odmah po zahtevu [xxx], odnosno ovlašćenog lica.

**USLUGE**

**Član 3.**

Opšte odredbe

Pružalac usluga se obavezuje da će Usluge koji su predmet ovog Ugovora, obavljati kao dobar privrednik, u skladu sa standardima struke, kvalitetno, blagovremeno, uz brižljivo postupanje i u stalnim konsultacijama sa [xxx].

Prilikom pružanja Usluga, Pružalac usluga je dužan da se vodi pravilima, procedurama i standardima poslovanja [xxx], kao i da poštuje unutrašnju strukturu poslovanja i rada [xxx], te će se svako ponašanje Pružalac usluga koje odstupa od ovih merila smatrati kršenjem obaveza predviđenih ovim Ugovorom.

Prilikom pružanja Usluga, ukoliko to zahteva priroda obaveze, odnosno radi ispunjenja postavljenih ciljeva i zadataka, Pružalac usluga može postupati sa ovlašćenjima člana tima za rad na projektu određenog sektora [xxx], što podrazumeva da će imati na raspolaganju interne resurse [xxx], koje će koristiti u okviru strukture [xxx] i pravo rukovođenja tim resursima u meri neophodnoj za izvršenje zadataka i ostvarenja ciljeva, a sve u saglasnosti sa i po odobrenju [xxx].

Pružalac usluga će sve Usluge u skladu sa ovim Ugovorom pružati lično i nema pravo da izvršenje Usluga poveri, delimično ili u celosti, trećem licu, saradnicima i sl.

**Član 4.**

Odnos sa trećim licima

Pružalac usluga može u toku pružanja Usluga i izvršenja konkretnih ciljeva i zadataka iz Projekta, ostvarivati kontakt sa Trećim licima, a naročito klijentima [xxx], ali ne sme zastupati, primati izjave volje upućene [xxx], predstavljati se kao ovlašćeni zastupnik sa pravom na samostalno vođenje poslova, odnosno zaključivanje pravnih poslova, ili na bilo koji drugi sličan način predstavljati ili zastupati interese [xxx], niti izazivati ili održavati Treća lica u zabludi da ima takva ovlašćenja.

**Član 5.**

Obim angažovanja Pružaoca usluga

Pružalac usluga se obavezuje da posveti i stavi na raspolaganje [xxx], svoje veštine i vreme u potrebnoj i razumnoj meri da se izvrše postavljeni zadaci i ostvare željeni ciljevi, odnosno uspešno realizuje Projekat.

U cilju kvanitfikacije i procene, Ugovorne strane saglasno određuju 1.920 radnih časova na godišnjem nivou, kao predviđeni i očekivani prosečan obim angažovanja Pružaoca usluga na izvršenju ugovornih obaveza. Pružalac usluga u koordinaciji sa ovlašćenim licem [xxx] određuje angažovanje, period i kontinuitet angažovanja na određenom Projektu, odnosno utrošak radnih sati, s tim što je dužan da to učini na način da se ne ugrozi realizacija određenog projekta, te ne sme da privremeno obustavi rad na projektu u nevreme.

**Član 6.**

Usluge u oblasti razvoja, implementacije i kreativnog unapređenja proizvoda

U cilju efikasnog i adekvatnog izvršenja ugovorenih usluga, Pružalac usluga se posebno obavezuje da

sarađuje sa drugim timovima [xxx] u cilju optimizacije efikasnosti i pronalaženja optimalnih rešenja za svaki zahtev klijenta, doprinosi poboljšanju kvaliteta proizvoda stalnom razmenom znanja unutar tima, po zahtevu [xxx] prisustvuje sastancima i angažuje se na istima u vidu davanja predloga za moguća rešenja, ukazivanja na propuste i uopšteno praćenje toka sastanka radi informisanosti o trenutnom stanju projekta, učestvuje u proceni potrebnog vremena za izvođenje projekta, podeli samog posla na celine i jedinice radi boljeg uvida u sam tok Projekta.

**Član 7.**

Izveštavanje

Pružalac usluga će dostavljati Izveštaje [xxx] u pisanoj formi, osim ako [xxx] prethodno pisanim putem da saglasnost Pružalac usluga da mu u konkretnom slučaju može dostaviti Izveštaj u usmenoj formi.

**Član 8.**

Eksluzivnost i zabrana konkurencije

Imajući u vidu visoko konkurentnu prirodu poslovanja u predmetnoj oblasti, značaj za poslovanje prava intelektualne svojine i poslovnih tajni [xxx] kojima Pružalac usluga ima pristup tokom izvršenja ugovornih obaveza, Pružalac usluga se obavezuje da za vreme važenja ovog ugovora, kao i u roku od 1 (jedne) godine nakon prestanka važenja istog (u daljem tekstu: Period ekskluzivnosti):

a) neće kontaktirati, pregovarati, razmenjivati ili prenositi informacije u vezi sa ovim Ugovorom i zajedničkom saradnjom, ili direktno ili indirektno voditi pregovore, pružati usluge, imati udela u vlasništvu ili upravljanju, uključiti se ili imati saradnju sa ili interes u bilo kom poslu (lukrativnom ili dobročinom), sa licem koje razvija, prodaje ili licencira proizvode ili usluge u direktnoj konkurenciji sa onima koje razvija, prodaje ili licencira [xxx];

b) osim u meri neophodnoj za izvršenje ugovornih obaveza u skladu sa ovim Ugovorom, neće kontaktirati, sarađivati, pružati usluge, zaposliti se kod ili direktno ili indirektno imati udela u vlasništu ili upravljanju u bilo kojem licu kojem [xxx] za vreme Perioda ekskluzivnosti pruža usluge, prodaje ili licencira svoje proizvode.

Naknada kao protivprestacija za obaveze koje Pružalac usluga preuzima u skladu sa ovim članom je uzeta u obzir prilikom zaključenja ovog Ugovora i uključena je u naknadu iz čl. 9. Ugovora čiju visinu su Ugovorne strane ugvorile imajući u vidu, između ostalog i naročito obavezu Pružaoca usluga iz ovog člana.

U slučaju da Pružalac usluga prekrši odredbu stava 1 ovog člana, odnosno ne ispuni preuzetu ugovornu obavezu, obavezuje se da plati [xxx] ugovornu kaznu u visini od 10.000,00 EUR Plaćanje ugovorne kazne će biti izvršeno u u skladu sa važećim zakonima Republike Srbije, u dinarskoj protivvrednosti primenom srednjeg kursa Narodne banke Srbije na dan uplate, na račun koji odredi [xxx], bez potrebe vođenja sudskog postupka i bez obzira na pravo [xxx] da zahteva potpunu naknadu štete u iznosu preko iznosa ugovorne kazne.

Ugovorne strane saglasno potvrđuju značaj i vrednost obaveza utvrđenih u stavu 1 i 2 ovog člana i okolnost da navdeni iznos subjektivno i objektivno predstavlja pravi, fer i razuman iznos, prihvatljiv za Ugovorne strane. U cilju otklanjanja svake sumnje, Ugovorne strane su saglasne da su ugovorile navedeni iznos ugovorne kazne, potpuno svesne odredaba Zakona o obligacionim odnosima i izjavljuju, u vezi sa tim, da je predviđena visina ugovorne kazne apsolutno u proporciji sa vrednošću i važnošću sa ugovorenim obavezama zabrane konkrencije i vrednošću i značajem bilo koje i svih eventualnih povreda tih obaveza (bez obzira da li određena povreda ugovorne obaveze može da izgleda ili uopšte da se smatra ili se u konkretnom slučaju može smatrati manje važnom od neke druge povrede, koju sud ne bi uzeo u obzir u eventualnom sporu). Saglasno tome, Ugovorne strane se bezuslovno odriču prava da u bilo kom trenutku traže smanjenje visine ugovorne kazne. Ova odredba je ugovorena u skladu sa načelima savsnosti, autonomije volja i ekvivalentnosti ugovornih obaveza, a Ugovorne strane potvrđuju da ni jedno od ovih načela nije ograničeno, ugroženo ili prekršeno na bilo koji način odredbama ovog člana, ili bilo gde drugde u Ugovoru.

Ugovorne strane su saglasne da kršenje odredbi ovog člana može uzrokovati nenaodknadivu štetu i značajnu povredu prava [xxx], što može biti teško dokazati. Prema tome, Pružalac usluga se slaže da će [xxx] imati pravo da zahteva donošenje i dobije privremenu meru za prinudno izvršenje obaveza u skladu sa ovim Ugovorom i sprečavanje nastanka ili uvećanja štete, pored svih ostalih prava i pravnih lekova koje može imati.

Odredbom ovog člana se ne dira u pravila o poverljivosti informacija iz čl. 13. Ugovora.

Odredbe ovog člana ostaju na snazi i nakon prestanka važenja Ugovora.

**NAKNADA, PLAĆANJE I TROŠKOVI**

**Član 9.**

Mesečna naknada

Za pružanje Usluga u skladu sa ovim Ugovorom, Ugovorne strane ugovaraju mesečnu naknadu u ukupnom iznosu od [iznos] (slovima: [iznos slovima]).

Naknada iz prethodnog stava je ugovorena imajući u vidu pretpostavljeni prosečan broj angažovanih radnih sati iz čl. 5. st. 2 Ugovora. Naknada može biti umanjena ili uvećana u zavisnosti od stvarno utrošenog broja radnih sati i u zavisnosti od sledećeih kriterijuma:

* Razvoj kreativnih rešenja koja ispunjavaju zahteve klijenta i zahteve poslovne strategije [xxx]
* Poštovanje rokova, standarda i kvaliteta na Projektima
* Proaktivan stav prema organizaciji i realizaciji trening plana i predloga za obuku i unapređenje članova tima

Naknada se isplaćuje u dinarskoj protivvrednosti po srednjem kursu NBS na dan obračuna, do 15. dana u mesecu za prethodni mesec, na osnovu mesečnih faktura koje će Pružalac usluga izdavati i dostaviti [xxx] do 5. dana u mesecu.

**Član 10.**

Troškovi

Ugovorena mesečna naknada obuhvata sve redovne troškove poslovanja, poreze i druga davanja koje Pružalac usluga ima ili može imati, odnosno biti dužan da obračuna prilikom pružanja Usluga.

Uračunati troškovi iz prethodnog stave ne obuhvataju dodatne troškove koji nastanu u vezi sa pružanjem usluga u skladu sa ovim Ugovorom, a u izvršenju radnji koje su posebno i izričito zahtevane ili odobreneod strane [xxx] i sa kojima se Pružalac usluga saglasio (troškovi puta van sedišta, smeštaj, dnevnice i sl.). Navedeni troškovi biće nadoknađeni Pružaocu usluga na osnovu dostavljenih računa i druge verodostojne dokumentacije, u roku od 15 dana, ukoliko nisu predujmljeni.

**PRAVA INTELEKTUALNE SVOJINE**

**Član 11.**

Autorsko delo i pronalasci

Ukoliko tokom pružanja Usluga, odnosno izvršenja ugovornih obaveza iz ili u vezi sa ovim Ugovorom, nastane autrosko delo, uključujući pisana dela, računarske programe, kompjutersku grafiku i dizajn, specifikacije, uputstva, fotografije, audio / video dela, radio i televizijske spotove i sl., uključujući i pripremni materijal za njihovu izradu, planovi i skice, nezavršena autorska dela, delove autorskih dela, [xxx] će biti trajni i isključivi nosilac svih imovinskih prava na takvim autorskim delima.

Radi otklanjanja sumnje, u odnosu na autorska dela iz prethodnog stava, ovaj Ugovor će se po svojoj prirodi smatrati ugovorom o narudžbini autorskog dela kojim se na [xxx] prenose sva imovinska prava na delu.

Ukoliko tokom pružanja Usluga, odnosno izvršenja ugovornih obaveza iz ili u vezi sa ovim Ugovorom, nastane pronalazak, bez obzira da li je isti podoban za zaštitu patentom ili malim patentom, Pružalac usluga ovim Ugovorom prenosi na [xxx] sva prava na i u vezi sa takvim pronalaskom, a naročito pravo na podnošenje prijave, prava iz prijave, kao i pravo na patent ili mali patent. Ugovorne strane su saglasne da je [xxx] trajni i isključivi nosilac svih imovinskih prava na takvim pronalascima.

Odredbe stava 1 do 3 ovog člana se shodno odnose i na sva druga prava intelektualne svojine.

Ugovorne strane su saglasne da je [xxx], bez posebne saglasnosti Pružaoca usluga kao i bez predmetnog, prostornog i vremenskog ograničenja isključivo i trajno ovlašćen da navedena autorska dela, pronalaske i druge predmete prava intelektualne svojine u smislu ovog člana: iskorišćava, umnožava, reprodukuje, stavlja u promet, prenosi i daje u zakup trećim licima, objavljuje i odredi način na koji će se objaviti, javno saopštava, prevede na bilo koji jezik, spaja u jednu celinu (kolektivno autorsko delo), izmeni, preradi, dopuni, saopšti u nepotpunoj formi i na drugi način modifikuje, te da ima trajno i isključivo pravo iskorišćavanja tako modifikovanih dela i drugih predmeta prava intelektualne svojine.

**Član 12.**

Naknada

Naknade za prava intelektualne svojine iz čl. 11. Ugovora uzete su u obzir prilikom zaključenja ovog Ugovora i uključene su u naknadu iz čl. 9. Ugovora čiju visinu su Ugovorne strane ugvorile imajući u vidu, između ostalog i naročito prava i obaveze iz ovog člana.

**POVERLJIVOST**

**Član 13.**

Ugovorne strane su svesne da će prilikom realizacije ovog Ugovora, doći do saznanja i informacija koje mogu predstavljati poslovnu tajnu ili drugu vrstu poverljivih podataka druge Ugovorne strane (u daljem tekstu: Poverljivi podaci), pa su saglasne da su takvi Poverljivi podaci podložni posebnom režimu i da Ugovorne strane imaju posebne obaveze, kako je to opisano u ovom članu.

Poverljivi podaci obuhvataju, ali se ne ograničavaju na: finansijske, ekonomske, poslovne, naučne, tehničke, tehnološke, proizvodne podatke, formule, procese, dizajne, fotografije, planove, studije, testove, rezultate istraživanja, uključujući crteže, planove, projekte, prototipove, primerke, elemente i komponente proizvoda i usluga [xxx], izveštaje o performansama, listu klijenata, podatke o cenama, studije, nalaze, izume, ideje, nacrte, šeme, skice, specifikacije, spiskove delova, tehničke podatke, baze podataka, softver u bilo kom obliku, dijagrame, algoritme, podatke o procesima i procedurama, o drugim zaposlenima, saradnicima, kao i drugi podaci koji su aktom poslodavca proglašeni poslovnom tajnom i druge poslovne i tehničke podatke.

Ugovorne strane će sve Poverljive podatke do kojih dođu u toku i u vezi sa primenom/realizacijom/izvršenjem Ugovora tretirati kao zaštićene i poverljive. Poverljivi podaci koje je jedna Ugovorna strana otkrila drugoj ostaju u vlasništvu Ugovorne strane koja je te Poverljive podatke dala.

Poverljivi podaci koje je jedna Ugovorna strana (u daljem tekstu „Davalac podataka“) otkrila drugoj (u daljem tekstu „Primalac podataka“) moraju ostati poverljivi i koristiće se jedino u svrhu i za potrebe za koje su namenjene i za potrebe realizacije ovog Ugovora. Primalac podataka je u ovom slučaju dužan da poverljive podatke koristi sa istom pažnjom kao i svoje Poverljive podatke (ali ne sa manjom pažnjom od pažnje dobrog privrednika), a otkrivanje takvih podataka zaposlenima Primaoca podataka se ograničava samo na one „koji moraju da ih znaju“. Ovakvi podaci se neće koristiti ni za kakve druge potrebe bez prethodne saglasnosti Davaoca podataka, osim ukoliko:

 1) su ti podaci javni, u vreme otkrivanja podataka ili postanu javni, ali ne usled greške Primaoca podataka, ili

 2) su ti podaci bili poznati Primaocu podataka pre otkrivanja istih, što se može potvrditi na osnovu pisane evidencije Primaoca podataka, ili

 3) su ti podaci dobijeni legalno od treće strane/strana i ne podležu odredbama o poverljivosti, ili

 4) ih je Primalac podataka nezavisno razvio (od strane osoblja koje nije imalo pristup tim Podacima), što se može potvrditi na osnovu pisane evidencije Primaoca podataka, ili

5) je neophodno da takvi Podaci budu otkriveni na osnovu zakona, uključujući relevantne zahteve državnih organa, naredbe suda ili nadležnog organa, pod uslovom da Primalac podataka o takvom zahtevu odmah obavesti Davaoca podataka. U tom slučaju Primalac podataka je u obavezi da o takvom zahtevu odmah obavesti Davaoca podataka kao i da mu pomogne pri učešću u bilo kakvom postupku kako bi se sprečilo otkrivanje takvih podataka.

Ni jedna ugovorna strana ne sme da otkriva sadržaj Ugovora, uključujući dokumenata koji su njegov sastavni deo ili njegove izmene i dopune, ni jednoj trećoj strani bez prethodno dobijene pisane saglasnosti druge Ugovorne strane, osim ukoliko drugačije nije određeno Ugovorom.

U slučaju da jedna Ugovorna strana prekrši odredbe ovog člana, odnosno ne ispuni preuzete ugovorne obaveze, obavezuje se da plati drugoj Ugovornoj strani ugovornu kaznu u visini od 10.000 EUR Plaćanje ugovorne kazne će biti izvršeno u u skladu sa važećim zakonima Republike Srbije, u dinarskoj protivvrednosti primenom srednjeg kursa Narodne banke Srbije na dan uplate, na račun koji odredi oštećena Ugovorna strana, bez potrebe vođenja sudskog postupka i bez obzira na pravo oštećene Ugovorne strane da zahteva potpunu naknadu štete u iznosu preko iznosa ugovorne kazne.

Ugovorne strane saglasno potvrđuju značaj i vrednost obaveza utvrđenih u ovom članu i okolnost da navdeni iznos ugovorne kazne subjektivno i objektivno predstavlja pravi, fer i razuman iznos, prihvatljiv za Ugovorne strane. U cilju otklanjanja svake sumnje, Ugovorne strane su saglasne da su ugovorile navedeni iznos ugovorne kazne, potpuno svesne odredaba Zakona o obligacionim odnosima i izjavljuju, u vezi sa tim, da je predviđena visina ugovorne kazne apsolutno u proporciji sa vrednošću i važnošću sa ugovorenim obavezama zabrane konkrencije i vrednošću i značajem bilo koje i svih eventualnih povreda tih obaveza (bez obzira da li određena povreda ugovorne obaveze može da izgleda ili uopšte da se smatra ili se u konkretnom slučaju može smatrati manje važnom od neke druge povrede, koju sud ne bi uzeo u obzir u eventualnom sporu). Saglasno tome, Ugovorne strane se bezuslovno odriču prava da u bilo kom trenutku traže smanjenje visine ugovorne kazne. Ova odredba je ugovorena u skladu sa načelima savsnosti, autonomije volja i ekvivalentnosti ugovornih obaveza, a Ugovorne strane potvrđuju da ni jedno od ovih načela nije ograničeno, ugroženo ili prekršeno na bilo koji način odredbama ovog člana, ili bilo gde drugde u Ugovoru.

Ugovorne strane su saglasne da neovlašćeno otkrivanje ili upotreba Poverljivih Informacija može uzrokovati nenaodknadivu štetu i značajnu povredu prava Davaoca, što može biti teško dokazati. Prema tome, Primalac podataka se slaže da će Davalac podataka imati pravo da zahteva donošenje i dobije privremenu meru za prinudno izvršenje obaveza u skladu sa ovim Ugovorom i sprečavanje nastanka ili uvećanja štete, pored svih ostalih prava i pravnih lekova koje može imati.

Odredbe ovog člana ostaju na snazi i nakon prestanka važenja Ugovora.

**ODGOVORNOST ZA ŠTETU**

**Član 14.**

Ugovorna strana koja prekrši obaveze propisane ovim Ugovorom biće odgovorna za štetu koja je usled toga nastala za drugu Ugovornu stranu.

Izuzetno od odredbe prethodnog stava, odgovornost [xxx] za štetu koju pretrpi Pružalac usluga ne može biti veća od ukupnog iznosa koje je [xxx] isplatio Pružalac uslugau u skladu sa ovim Ugovorom u prethodnih 6 meseci od trenutka nastanka štete.

**TRAJANJE I PRESTANAK UGOVORA**

**Član 15.**

Trajanje Ugovora

Ugovorne strane zaključuju ovaj Ugovor na određeno vreme počev od zaključenja Ugovora do završetka određenog Projekta.

Ukoliko u toku perioda važenja ovog Ugovora, [xxx] dostavi Pružaocu usluga na realizaciju novi(e) ili izmenjeni projekat, a ovaj to prihvati, ovaj Ugovor se produžava do završetka svih Projekata.

**Član 16.**

Prestanak Ugovora

Svaka Ugovorna strana može otkazati ovaj Ugovor bez navođenja razloga, u bilo koje vreme osim u nevreme, uz ostavljanje otkaznog roka od 30 dana.

Svaka Ugovorna strana može raskinuti Ugovor zbog kršenja ugovornih odredaba i/ili neispunjenja ugovornih obaveza druge Ugovorne strane ili iz drugih razloga predviđenih zakonom.

U slučaju prestanka važenja Ugovora, [xxx] ima pravo da zahteva da mu Pružalac usluga preda u obliku dostavljanja Izveštaja sva rešenja ili nedovršena rešenja (ideje) koja je osmislio u skladu sa Ugovorom do trenutka prestanka važenja Ugovora, bez obzira da li ista mogu predstavljati autorsko delo, odnosno predmet prava intelektualne svojine ili ne.

Istovremeno, Pružalac usluga je dužan da vrati [xxx] svu opremu i stvari koje su mu stavljene na raspolaganje.

**PRELAZNE I ZAVRŠNE ODREDBE**

**Član 17.**

U slučaju spora koji ugovorne strane ne mogu da reše sporazumno, odlučivaće nadležni sud u [grad].

Ovaj ugovor je sačinjen u dva istovetna primerka, po jedan primerak za svaku ugovornu stranu.

 [xxx] Pružalac usluga

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_